
	Comisia juridică, de disciplină şi imunităţi
  Bucureşti,  11.10.2010
       Nr. Pl-x 435/2009
	
	Comisia pentru industrii şi servicii
  Bucureşti,  11.10.2010
        Nr. 23/336/2009


Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra asupra  propunerii legislative de modificare a Ordonanţei de urgenţă a Guvernului nr.195/2002, republicată, privind circulaţia pe drumurile publice, trimis comisiilor sesizate în fond cu adresa nr. Pl-x 435 din 21 septembrie 2009 şi înregistrată cu nr. 31/835 din 22 septembrie 2009, respectiv nr. 23/336 din 21 septembrie 2009.
	PREŞEDINTE,

                      Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                 şi servicii

Bucureşti, 11.10.2010                                                        Bucureşti, 11.10.2010

   Nr.Pl-x 435/2009                                                                  Nr.23/336/2009
RAPORT   COMUN

asupra  propunerii legislative de modificare a Ordonanţei de urgenţă a Guvernului nr.195/2002, republicată, privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu propunerea legislativă pentru modificarea şi completarea Ordonanţei de Urgenţă a Guvernului nr.195/2002 privind circulaţia pe drumurile publice, trimisă cu adresa nr.Pl.x.435 din 21 septembrie 2009, înregistrată cu nr. 31/835 din 22 septembrie 2009, respectiv nr. 23/336 din 21 septembrie 2009.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 
Senatul, în calitate de primă Cameră  sesizată, a respins propunerea legislativă,  în şedinţa din 16 septembrie 2009.
Consiliul Legislativ a avizat favorabil iniţiativa legislativă, cu anumite observaţii şi propuneri, conform avizului nr.350 din 15 aprilie 2009.
Guvernul, prin punctul de vedere transmis cu adresa nr.1275 din 19 mai 2009, nu susţine adoptarea propunerii legislative.
Iniţiativa legislativă supusă dezbaterii are ca obiect de reglementare modificarea dispoziţiilor art.32 alin.(2) lit.b) din Ordonanţei de urgenţă a Guvernului nr.195/2002 privind circulaţia pe drumurile publice, aprobată cu modificări şi completări prin Legea nr.49/2006, republicată, cu modificările şi completările ulterioare, în sensul ca şi Serviciul Mobil de Urgenţă, Reanimare şi Descarcerare (SMURD) să fie autorizat să utilizeze ca semnale speciale de avertizare luminoase lumina albastră. Totodată, comparativ cu forma în vigoare, din text a fost eliminată referirea la autovehiculele aparţinând Poliţiei de Frontieră Române şi Direcţiei Naţionale Anticorupţie.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă în ziua de 14 octombrie 2009, iar membrii Comisiei pentru industrii şi servicii în şedinţa din 29 septembrie 2010. 

La lucrările Comisiei juridice, de disciplină şi imunităţi au participat, din totalul de 24 de membri, un numar de 19 deputaţi, iar la lucrările Comisiei pentru industrii şi servicii au participat, din totalul de 26 de membri, un numar de 25 de deputaţi.

La lucrările Comisiei juridice de disciplină şi imunităţi au participat, în calitate de invitaţi, din partea Ministerului Administraţiei şi Internelor, domnul Dan Valentin Fătuloiu – secretar de stat, domnul Cornel Ciocoiu – director, iar din partea Inspectoratului General al Poliţiei Rutiere – Direcţia Rutieră, domnul Lucian Diniţă – director şi doamna Nina Badea – ofiţer specialist principal.

La lucrările Comisie pentru industrii şi servicii au participat, în calitate de invitaţi, din partea Ministerului Administraţiei şi Internelor, domnul Călin Cristian – director, doamna Nina Badea – comisar şef şi domnul Paul Toma – comisar şef.
În urma examinării iniţiativei legislative şi a opiniilor exprimate, membrii celor două comisii au constatat că iniţiativa legislativă nu se justifică întrucât, în conformitate cu prevederile art.112 din Legea nr.95/2006 privind reforma în domeniul sănătăţii, cu modificările şi completările ulterioare, „serviciile mobile de urgenţă, reanimare şi descarcerare sunt structuri publice integrate de intervenţie, fără personalitate juridică, care funcţionează în organigrama inspectoratelor pentru situaţii de urgenţă, respectiv a Unităţii Speciale de Intervenţii în Situaţii de Urgenţă, având ca operator aerian structurile de aviaţie ale Ministerului Administraţiei şi Internelor, precum şi, concomitent, după caz, în structura autorităţilor publice locale şi/sau a unor spitale judeţene şi regionale de urgenţă”.
Echipajele integrate de terapie intensivă mobilă sau de prim ajutor calificat au în dotare ambulanţe de tip C, respectiv tip B, care, potrivit dispoziţiilor art.32 alin.(2) lit.b) din Ordonanţa de urgenţă a Guvernului nr.95/2002, sunt autorizate să utilizeze semnale speciale de avertizare luminoase de culoare albastră.

Mai mult decât atât, autospecialele acestor structuri, inclusiv ale SMURD, beneficiază de un regim de cirulaţie prioritară atunci când se deplasează în acţiuni de intervenţie sau în misiuni care au caracter de urgenţă.

Faţă de cele prezentate mai sus, membrii celor 2 Comisii au hotărât, cu unanimitate de voturi, să propună plenului Camerei Deputaţilor  respingerea propunerii legislative de modificare a Ordonanţei de Urgenţă a Guvernului nr.195/2002 republicată privind circulaţia pe drumurile publice. 
În raport de obiectul şi conţinutul său, proiectul de lege  face parte din categoria legilor organice.
                       PREŞEDINTE ,                                         PREŞEDINTE,          


     Daniel Buda                                             Iulian Iancu
	SECRETAR,

Gabriel Andronache
	SECRETAR,

Mircea Marin


Consilier  parlamentar Roxana David                                                                                                                        Consilier parlamentar Ioan Bivolaru 

